Skipper

سکيڤر

* TPoM
* Filem
* Muda

**Skipper** merupakan salah seorang watak utama di dalam francais filem Madagascar.

Beliau merupakan kapten bagi pasukan komando penguin yang berpusat di Central Park Zoo, New York.

## Biografi

Di dalam semua alam-cerita Madagascar (kecuali All Hail King Julien di mana beliau tidak membuat penampilan), Skipper merupakan kapten pasukan komando penguin yang terdiri daripada Kowalski, Rico, Private dan beliau sendiri. Tidak banyak diceritakan tentang latar belakang Skipper, kecuali di dalam filem Penguins of Madagascar (2014).

### Madagascar

Di dalam filem pertama bagi francais filem Madagascar, Skipper merupakan seorang watak sampingan yang menjadi pemangkin kepada kejadian-kejadian di dalam filem tersebut. Bertekad untuk pindah ke tempat asal mereka di Antartika daripada Central Park Zoo, Skipper dan ahli pasukan komandonya menggali diri mereka keluar daripada kawasan zoo dan menuju ke Grand Central Station, sebelum ditangkap oleh pihak berkuasa. Mereka kemudian dihantar kepada sebuah taman kehidupan liar di Kenya, Afrika melalui penghantaran kapal, apabila mereka melarikan diri daripada krat dan merampas kapal tersebut. Setelah berjaya merampas kapal penghantaran tersebut daripada krunya, mereka mematah balik dan menghala ke antartika, sebelum mendapati bahawa tempat itu terlalu sejuk untuk mereka.

Dalam perjalanan pulang ke New York, mereka singgah di kepulauan Madagaskar kerana kapal mereka telahpun kehabisan minyak enjin. Mereka kemudian menolong New York Giants dan Kerajaan Madagaskar menentang foosa dan membuat keputusan untuk kekal di kepulauan Madagaskar sambil New York Giants cuba pulang ke New York melalui kapal yang sudah kehabisan minyak.

### Madagascar: Escape 2 Africa

Setelah gagal pulang ke tanah air, New York Giants bertindak untuk menaiki kapal terbang yang terhempas di Pokok Baobab di dalam Kerajaan Madagaskar, yang telah dijadikan istana bagi Raja Julien XIII. Skipper dan ahli pasukan komando penguin lain menghidupkan semula kapal terbang tersebut, dan memandunya menghala ke New York. Tetapi perjalanan mereka terhenti separuh jalan apabila enjin kapal terbang tersebut rosak dan terhempas di benua Afrika.

Sepanjang filem tersebut, Skipper dan ahli pasukan komando lain berusaha untuk membaiki kapal terbang tersebut agar mereka dapat pulang ke New York.

### Madagascar 3: Europe's Most Wanted

Skipper, Kowalski, Rico, Private, dan si cimpanzi-cimpanzi berlepas ke Monte Carlo, dengan janji untuk kembali ke Afrika untuk membawa New York Giants pulang ke New York. Mereka tinggal di kasino untuk berjudi dan melalui teknologi canggih yang dimiliki Kowalski mereka asyik mendapat keuntungan besar. Tetapi apabila New York Giants sedar bahawa si penguin-penguin takkan pulang, mereka bertindak untuk ke Monte Carlo dan memaksa si penguin-penguin membawa mereka pulang ke New York. Segalanya tergendala apabila pasukan kawalan haiwan liar diketuai oleh Kapten Chantel DuBois bertindak memburu mereka, dan mereka terpaksa melarikan diri dan akhirnya bertembung dengan sebuah sarkas bernama Circus Zaragoza. Mereka kemudiannya membeli sarkas tersebut dengan keuntungan yang mereka dapat dari Monte Carlo, dan menjelajah seluruh dunia.

### The Penguins of Madagascar

Di dalam siri ini, Skipper mengetuai pasukan komandonya dalam misi-misi yang berbagai, daripada menghentikan Raja Julien daripada perbuatan nakalnya, kepada menyelamat satu dunia daripada kuasa jahat Dr. Blowhole.

## Personaliti

Skipper merupakan seorang pemimpin yang tegas dan berani, tetapi juga mempunyai hati yang mengasih. Beliau tidak meletakkan kepercayaannya kepada sesiapa jua kecuali mereka di dalam pasukannya (termasuk Marlene). Antara kata-kata terkenalnya ialah "Kawan itu hanyalah seorang musuh yang menunggu", yang mengambarkan tahap keseriusan Skipper dalam memilih siapa yang beliau boleh percayai.

## Hubungan dengan karakter lain

### Kowalski

Kowalski merupakan timbalan kepada Skipper sendiri, dan pernah berberapa kali mengambil tugasannya apabila beliau tidak dapat menjalankan tugas. Skipper teramatlah tegas dengan Kowalski, dan sering mengingatinya tentang eksperimen-eksperimennya yang sering gagal dan membawa kepada keburukan.

### Rico

Skipper pernah merujuk Rico sebagai 'abang'nya, dan di antara ketiga-ketiga ahli pasukan komando yang lain, Rico adalah antara yang Skipper selalu memberi kelonggaran dalam berberapa hal. Tetapi kerap kali juga beliau bentindak tegas dengan Rico, terutamanya apabila ia berkaitan dengan letupan.

### Private

Sebagai ahli termuda pasukan, Private dikasihi oleh Skipper, dan beliau bagaikan permata kepada pasukan komando penguin. Beliau sering dimanja oleh Skipper, yang walaupun bertindak tegas dan garang kepada Private, tetapi juga memberi berberapa kebebasan dan kelonggaran kepadanya.

### Marlene

Marlene adalah ibarat ahli kelima bagi pasukan penguin komando. Sering kali apabila mereka memerlukan bantuan, Skipper akan mengerah Marlene untuk membantu mereka dalam apa jua misi. Walaupun dijadikan seperti hak milik pasukan mereka, Skipper teramat prihatin dan bersifat melindungi terhadapnya.